b'\n_START_ARTICLE_\nSan Francisko Raganos\n_START_SECTION_\nSiu\xc5\xbeetas\n_START_PARAGRAPH_\n1998\xc2\xa0m. Prue, Piper ir Phoebe Halliwell atsikrausto \xc4\xaf savo vaikyst\xc4\x97s namus, nes numir\xc4\x97 j\xc5\xb3 mo\xc4\x8diut\xc4\x97 (Penny Halliwell). Namo pal\xc4\x97p\xc4\x97je Phoebe skrynioje randa paslapting\xc4\x85 knyg\xc4\x85, kuri vadinasi \xe2\x80\x9eBook of Shadows\xe2\x80\x9c (\xc5\xa0\xc4\x97\xc5\xa1\xc4\x97li\xc5\xb3 knyga), ir i\xc5\xa1 knygos su\xc5\xbeino, kad jos yra pa\xc4\x8dios galingiausios raganos pasaulyje ir kad jos turi gelb\xc4\x97ti nekaltus \xc5\xbemones bei \xc5\xbeudyti demonus bei raganius. Pagalvodama, kad tai koks nors pok\xc5\xa1tas, Phoebe perskaito knygos antra\xc5\xa1t\xc4\x99, kuri aktyvavo j\xc5\xb3 galias. Kiekviena seseris \xc4\xafgijo gali\xc5\xb3, sugeb\xc4\x97jim\xc4\x85 kurti viralus ir sakyti u\xc5\xbekeikimus. Prue \xc4\xafgyja gali\xc4\x85, su kuria ji gali judinti daiktus mintimis. V\xc4\x97liau ji gauna gali\xc4\x85 su kuria gali sukurti savo astralin\xc4\x99 kopij\xc4\x85. Piper, vidurinioji sesuo, \xc4\xafgyja gali\xc4\x85, su kuria ji gali sustingdyti bet kokius judan\xc4\x8dius objektus. V\xc4\x97liau patobul\xc4\x97jus ji sugeba sustingdyti tiktai vien\xc4\x85 \xc5\xbemog\xc5\xb3 arba bet koki\xc4\x85 k\xc5\xabno dal\xc4\xaf, kuri\xc4\x85 ji nori. V\xc4\x97liau, po vieno nevykusio viralo gaminimo Piper gavo gali\xc4\x85, su kuria ji gali sprogdinti. Phoebe, jauniausia sesuo, \xc4\xafgijo gali\xc4\x85, su kuria ji gali pamatyti ateities arba praeities vizijas. V\xc4\x97liau ji \xc4\xafgyja levitacijos ir empat\xc4\x97s gali\xc4\x85, su kuria ji gali pajusti kit\xc5\xb3 \xc5\xbemoni\xc5\xb3 emocijas. Po to kai Prue yra nu\xc5\xbeudoma 3 sezono pabaigoje, Piper ir Phoebe su\xc5\xbeino, kad jos turi netikr\xc4\x85 seser\xc4\xaf Paige, kuri yra j\xc5\xb3 mamos (Patty Halliwell) ir baltojo \xc5\xbeynio dukra. Paige yra pusiau ragana, pusiau baltoji \xc5\xbeyn\xc4\x97. I\xc5\xa1 baltosios \xc5\xbeyn\xc4\x97s pus\xc4\x97s ji \xc4\xafgyja gali\xc4\x85 i\xc5\xa1nykti (keliauti i\xc5\xa1 vienos vietos \xc4\xaf kit\xc4\x85). Su \xc5\xa1ia galia ji taip pat gali pasi\xc5\xa1aukti norim\xc4\x85 daikt\xc4\x85. Kai ji i\xc5\xa1moksta naudotis savo galiomis, ji sugeba ne tik pati i\xc5\xa1nykti, bet i\xc5\xa1nykti ir su kitais \xc5\xbemon\xc4\x97mis._NEWLINE_Pirmuosius du sezonus seserys nuolatos \xc5\xbeud\xc4\x97 demonus, bet v\xc4\x97liau jos su\xc5\xbeino, kad pagrindinis j\xc5\xb3 prie\xc5\xa1as yra \xe2\x80\x9e\xc5\xa0altinis\xe2\x80\x9c. Jis buvo susij\xc4\x99s su visais demon\xc5\xb3 u\xc5\xbepuolimais, kuriuos patyr\xc4\x97 seserys. \xe2\x80\x9e\xc5\xa0altinis\xe2\x80\x9c buvo sunaikintas 4 sezone._NEWLINE_Seserys turi sunkum\xc5\xb3 ir paprastame gyvenime: santykiai, karjera, vedybos, vaikai, ligos, artim\xc5\xb3j\xc5\xb3 mirtys. Jos taip pat turi stengtis, kad magija neb\xc5\xabt\xc5\xb3 pavie\xc5\xa1inta, bet jomis susidomi FTB.'